[{"text_idx": "#000004", "text": "\u201cNevideblaj manoj\u201d: kiel statas la laboro de milionoj da hejmlaboristinoj dum KOVIM-19"}, {"text_idx": "#000005", "text": "Unu el la 9 bildoj afis\u0302itaj kiel serio en Instagramo de la brazilaj artistoj Leandro Assis kaj Triscila Oliveira. Uzata kun permeso."}, {"text_idx": "#000006", "text": "Lau\u0306 la Internacia Labor-Organizaj\u0302o (ILO) [eo], ekzistas 67 milionoj da hejmlaboristoj en la mondo, el kiuj 87% estas virinoj. La hejmlaboro okazas en la privata sfero kaj pro tio g\u0302i estas nevidebla."}, {"text_idx": "#000007", "text": "Tiuj laboristinoj purigas, kuiras, zorgas pri infanoj kaj maljunuloj, ofte sen kontrakto au\u0306 preskau\u0306 nenia leg\u0302a protekto. Malgrau\u0306 tio, ke ili staras c\u0302e la \u201cfronta linio\u201d de KOVIM-19, ili malofte estas inkluzivitaj en la agadplanoj kontrau\u0306 la malsano."}, {"text_idx": "#000008", "text": "Kiel statas la laboro de la hejmlaboristinoj tra la mondo dum la pandemio, kaj sub limigaj mezuroj por kontroli la disvastig\u0302on de KOVIM-19?"}, {"text_idx": "#000010", "text": "La plejparto de la hejmlaboro estas neformala, kio igas la laboristinojn vundeblaj, c\u0302efe en momentoj de krizo kiel tiu de KOVIM-19."}, {"text_idx": "#000019", "text": "Kelkfoje, ec\u0302 kontraktoj kun grandaj entreprenoj povas esti malbonaj. En Afganio [eo], ekzemple, la virinoj kiuj purigas la oficejojn de la Ministerio pri Financoj estis la unuaj, kiuj ricevis permeson resti hejme, dau\u0306re ricevante salajron. Tamen, kiam la kunteksto de KOVIM-19 malbonig\u0302is, ili devis reveni al laboro au\u0306 perdi salajron. Kaj c\u0302ar ili estas la c\u0302efaj provizantoj por siaj familioj, ili revenis al oficejoj. Fawzia, senpartnera patrino de kvar infanoj, rakontis por Global Voices [Tutmondaj Voc\u0302oj]:"}, {"text_idx": "#000023", "text": "Multaj el la virinoj kiuj laboras en purigado, prizorgado de infanoj kaj kuirado, en la tuta mondo, migris de aliaj landoj por serc\u0302i laboron. En Mezoriento, ekzemple, ekzistas c\u0302irkau\u0306 2,1 milionoj da enmigrintaj hejmlaboristinoj. La plejmulto de la virinoj venis de landoj de Azio kaj Afriko, kiel Srilanko, Filipinoj, Banglades\u0302o, Nepalo, Indonezio, Kenjo kaj Etiopio [c\u0302iuj eo]."}, {"text_idx": "#000024", "text": "En la tuta Mezoriento, la laboristinoj povas ricevi nenion, kaj pro tio, multaj enmigrintaj laboristinoj ne sukcesis sendi monon al siaj familioj. Tio c\u0302i estas ne nur plia sufero aldone al la strec\u0302ig\u0302o emocia kaj psikologia de la enmigrintaj laboristinoj, sed g\u0302i ankau\u0306 signifas perdon de salajro por iliaj familioj, kiuj trovig\u0302as en iliaj hejmlandoj. En Honkongo, la niveloj de ens\u0302uldig\u0302o inter la komunumoj de enmigrintoj filipinaj kaj indoneziaj kreskis dum la pandemio."}, {"text_idx": "#000025", "text": "En urboj kiel Honkongo [eo] au\u0306 Singapuro [eo], la hejmlaboro de enmigrintoj havas sian propran regularon. La leg\u0302o postulas ke la enmigrintaj hejmlaboristinoj log\u0302u en la domo de la dungistoj. Tio signifas ke dum la semajnoj de trudizolig\u0302o, por ili, resti hejme signifas resti en la laborejo ec\u0302 dum ripoztagoj."}, {"text_idx": "#000026", "text": "La krizo KOVIM-19 estigis, plian fojon, la debaton pri la regulo rilate al log\u0302ado en la laborejo. Tio ne nur malfaciligas la dividon inter laboro kaj persona vivo, sed g\u0302i ankau\u0306 implicas, ofte, netau\u0306gan gastigadon, mankon de nutrado kaj mankon de privateco kaj sekureco. Esploro farita de la Centro pri Justico de Honkongo en 2016 konstatis ke \u201c66,3% de la enmigrintaj hejmlaboristinoj log\u0302is en kondic\u0302oj kun fortaj s\u0302puroj de ekspluatado, sed ne sufic\u0302e por esti priskribitaj kiel trudlaboro\u201d. Temas pri griza zono."}, {"text_idx": "#000027", "text": "Kvankam Honkongo ne starigis trudizolig\u0302on, la registaro plurfoje petis publike la hejmlaboristinojn resti en sia domo en la ripoztagoj dum la pinto de KOVIM-19, inter januaro kaj aprilo. Laboristinoj raportis ke ili estis minacataj per maldungo se ili forlasos la laborejon dum ripoztagoj. Nur en aprilo, la Sekretario pri Laboro kaj Bonfarto, Law Chi-Kwon, petis en sia blogo ke laboristinoj kaj dungistoj \u201cuzu reciprokan interkomprenig\u0302on rilate al ripoztagoj\u201d."}, {"text_idx": "#000030", "text": "Kelkaj hejmlaboristinoj maltrankvilig\u0302as kiam iliaj dungistoj ne provizas ilin per maskoj au\u0306 desinfektilo por la manoj kiel nepra ekipaj\u0302o dum la pandemio."}, {"text_idx": "#000031", "text": "En Rio-de-J\u0302aneiro [eo], la unua viktimo de KOVIM-19 estis 63-jarag\u0302a virino, kiu estis hejmlaboristino. La virino, kies nomo estis ellasita el novaj\u0302oj lau\u0306 peto de s\u0302ia familio, estis infektita de sia dungistino, kiu revenis de vojag\u0302o al Italio. La hejmlaboristino log\u0302is en la domo de la dungistino dum parto de la semajno, pro la distanco inter laborejo kaj hejmo. La 16-an de marto, s\u0302i ekmalbonfartis kaj mortis la sekvan tagon."}, {"text_idx": "#000036", "text": "La fondinto kaj prezidanto de la sindikato, Shirley Pryce, kiu en 2017 ricevis la premion Virino de la Karibia Komunumo de la Jaro, diris al Global Voices ke, kiel miloj da aliaj laboristoj de la neformala jamajka ekonomio, la hejmlaboristinoj \u201cvendas la tagmang\u0302on por ac\u0302eti la vespermang\u0302on\u201d, kaj suferis pli ol aliaj grupoj dum la pandemio KOVIM-19."}, {"text_idx": "#000037", "text": "S\u0302ia sindikato premas la registaron krei krizo-fonduson por helpi la hejmlaboristinojn en tiu situacio."}, {"text_idx": "#000038", "text": "Pryce parolas pri la zorgoj rilate al hejmperforto, kiu kreskis dum la pandemio kune kun la ekonomiaj malfacilaj\u0302oj, la plio da tempo en domo kun la edzoj kaj la superlog\u0302ataj hejmoj:"}, {"text_idx": "#000039", "text": "Domestic workers are the backbone of the society. While the government\u2019s primary focus is to contain the spread of the virus, the risks emerging from shortcomings in labor and social protection, and the impact on the most vulnerable groups in society, have increased and the situation is critical."}, {"text_idx": "#000040", "text": "La hejmlaboristinoj estas la vertebraro de la socio. Dum la c\u0302efa fokuso de la registaro estas bremsi la infektig\u0302on pro la viruso, la riskoj aperintaj el mankoj rilate al socia protektado kaj al laboro, kaj la efiko sur la plej vundeblajn grupojn de la socio kreskis kaj igis la situacion kritika."}, {"text_idx": "#000043", "text": "Fronte al tiuj malfacilaj\u0302oj en Ekvadoro estis lanc\u0302ita apo, kiu celas kreskigi la aliron al rajtoj kaj plibonigi la laborkondic\u0302ojn de hejmlaboristinoj. La apo arigas signifajn informojn, tiamaniere ke hejmlaboristinoj povu trovi tiujn informojn en unu loko. Per demandaroj, la apo ankau\u0306 kolektas datumojn pri la laborkondic\u0302oj de la hejmlaboristinoj, kiel salajro, kromhoroj kaj labors\u0302arg\u0302o, por helpi la uzantinojn rekoni ajnan malobservon de rajtoj kiu okazas kaj orientig\u0302i rilate al la serc\u0302ado de leg\u0302a helpo, se necese."}, {"text_idx": "#000044", "text": "En Brazilo, serio de bildstrioj estis disvastigita en Instagramo por atentigi pri la vivo de hejmlaboristinoj. La bildstrioj montras historiojn de virinoj kiuj ne havas la eblecon resti hejme kaj kiuj havas zorgojn pri la rilataj riskoj, ankau\u0306 por siaj familianoj."}, {"text_idx": "#000045", "text": "Hejmlaboristinoj, programistoj, artistoj, sindikatoj kaj aktivuloj en la tuta mondo laboras por ke la \u201cnevideblaj manoj\u201d de la tuta mondo eliru la ombron, ec\u0302 dum la pandemio."}, {"text_idx": "#000053", "text": "Juna kuiristo en Bakuo transformis sian apartamenton en restoracion"}, {"text_idx": "#000055", "text": "Meksika kolektivo kiu piratas librojn por kundividi kulturon alfrontas blokadojn"}]